હિમમાનવો વિશે જે માહિતી પ્રાપ્ત થાય છે, તે મુજબ તેઓ દસ ફૂટ જેટલા ઊંચા હોય છે અને શરીર લાલ રંગના વાળથી આચ્છાદિત હોય છે. પર્વતારોહણ માટે જતાં સાહસિકો દ્વારા હિમમાનવના અસ્તિત્વ અંગે અવાર-નવાર જાણકારી આપવામાં આવે છે. હિમાલયના સૌથી ઊંચા એવરેસ્ટ પર્વત ઉપર જતી વખતે એક વિશાળકાય માનવને જોયો હોવાની વાત પણ વાયુવેગે પ્રસરી હતી. એકવાર નેપાળ-તિબેટ માર્ગ ઉપર વર્ષ-૧૮૩૮મા એક નેપાળી વેપારીએ આવો હિમમાનવ જોવાની વાતને સમર્થન આપ્યું ત્યાર બાદ વર્ષ-૧૮૬૭માં રોગર પિટરસન નામના એક ફિલ્મ નિર્માતા હિમાલય અંગેની એક ફિલ્મ બનાવી રહ્યા હતા ત્યારે અચાનક તેમની ફિલ્મમાં આવા હિમમાનવની આકૃતિ ફ્રેમમાં ઝીલાઈ હોવાની પણ ચર્ચા થઈ હતી.